stanford-oval/wikipedia huggingface dataset:
צוקי סטנס
גאולוגיה

אורכם של הצוקים הוא 15 ק"מ והם מתנשאים עד לגובה של 41 מטרים. הצוקים נחלקים לשני חלקים, שביניהם מפרידה רצועת חוף באורך של כ-250 מטרים, ובה מחצבה ומזח טעינה. בשטחו של האתר שוכנים צוקי אבן גיר העשירים במאובנים, מנהרות שנחפרו בידי אדם ומחצבות. כל אלה חושפים שרידים מרצועת המעבר מהקרטיקון אל השלישון, לפני כ-65 מיליון שנה, במקביל לאירוע ההכחדה ההמונית שנגרם כתוצאה מפגיעת מטאוריט בכדור הארץ ויצירת מכתש צ'יקשולוב במקסיקו.
אירוע פגיעת המטאוריט הותיר חתימה סטרטיגפית בדמות רצועה אדומה ובה תכולה גבוהה של אירידיום. מעל רצועה זו נראית רצועת חרסית המייצגת תקופת דעיכה בפעילות הביולוגית על פני כדור הארץ. עוביה של רצועה זו מגיע בדרך כלל לכ-10 ס"מ, אך בנקודה בודדת בחלקם הצפוני של הצוקים היא מגיעה לעובי של כ-30 ס"מ. רצועה זו מייצגת תקופה, בה נכחדו יותר ממחצית המינים שהתקיימו על פני כדור הארץ, ובהם גם הדינוזאורים. השכבות הנראות בבירור, שוכנות מתחת למבלט סלעי, והן חוצצות בין הקירטון הרך מהקרטיקון לגיר הקשה מהשלישון. השכבות שוכנות כחמישה מטרים מתחת לפני הים בצידם הדרומי של הצוקים, וכ-35 מטרים מעליו בצידם הצפוני.
הקירטון מתקופת הקרטיקון (מתחת לרצועות האירידיום והחרסית) עשיר במאובנים ומעיד על עושר בבעלי חיים ימיים. אלה כוללים למעלה מ-450 מינים של מקרו-מאובנים ומאות מינים של נאנו ומיקרו-מאובנים. לעומתם אבן הגיר מהשלישון (מעל הרצועה) עשירה בחיטחבים ובצור שחור בלבד. בשל כך נחשבים הצוקים לעדות חשובה לביסוס תאוריית האסטרואיד, כגורם להכחדת קרטיקון-שלישון, והם שימשו, יחד עם שני אתרים נוספים, בגיבושה של תאוריה זו בידי לואיס אלוורז ואחרים בראשית שנות ה-80 של המאה ה-20.
ביולוגיה

האתר שוכן בנתיב חשוב של נדידת ציפורים בין סקנדינביה לבין דרום אירופה ואפריקה. עם בעלי החיים החיים במקום נמנים לטאת החולות, שבעה מיני עטלפים, שני מיני סלמנדריים, מספר מיני דו-חיים ו-22 מיני פרפרים.
אתרים

סמוך לצוקים שוכנת "מצודת סטנס" (Stevnsfortet) אשר נבנתה בשנים 1950-1953 ונותרה פעילה עד שנת 2000. היא נפתחה לציבור ב-1 ביולי 2008 והאתר זכה לשם "מוזיאון המלחמה הקרה" (Koldkrigsmuseum). במקום מוצגים ציוד צבאי ומערכת מחילות תת-קרקעיות באורך כולל של 1,600 מטרים. במחילות שכנו מטות פיקודיים, אזורי מגורים, בית חולים, קפלה ומחסני תחמושת. עוד שוכן במקום בית סוהר לבני נוער בני 15 עד 17 שנים.
על הצוקים ניצבים שני מגדלורים השוכנים מצפון למצודת סטנס. הראשון הוקם בשנים 1816-1818 ויצא מפעולה עם הקמת מגדלור חדש. המגדלור החדש נבנה בשנים 1877-1878 והיה פעיל עד שנת 2002.
ראו גם

הכחדת קרטיקון-שלישון
מראה בצוקי סטנס
הצוקים ומגדלור סטנס החדש מכיוון הים: רצועות האירידיום והחרסית הכהות, שנוצרו בעקבות פגיעת המטאוריט בכדור הארץ לפני כ-65 מיליון שנה, נראות בבירור מתחת למבלט במסלע
קובי ג'ונס

קובי אנגאי ג'ונס (באנגלית: Cobi N'Gai Jones; נולד ב-16 ביוני 1970 בדטרויט, מישיגן) הוא כדורגלן עבר אמריקאי.
קריירה

ג'ונס הוא מלך ההופעות בנבחרת ארצות הברית, עם 164 משחקים בסוף שנת 2004. במדי הנבחרת כבש 15 שערים ושיחק עימה במונדיאל 1994, מונדיאל 1998 ומונדיאל 2002. ג'ונס שיחק בקובנטרי סיטי האנגלית, בואסקו דה גאמה מברזיל וב-1 אף סי קולן הגרמנית לפני שעבר בשנת 1996 ללוס אנג'לס גלאקסי.
שנת 1998 הייתה השנה הטובה ביותר של ג'ונס בגלאקסי: הוא סיים שני בליגה בנקודות (51 נקודות ב-19 שערים ו-13 בישולים), הוא היה חלק מהרכב העונה ב-MLS וזכה בתואר הכדורגלן האמריקאי של השנה. בתשע עונות ב-MLS, כבש ג'ונס 65 שערים ובישל 87 בישולים. בסוף שנת 2004, ג'ונס הפך להיות שיאן המשחקים (223), השערים והנקודות של לוס אנג'לס גלאקסי.
בשנת 2007 פרש ג'ונס מכדורגל, בגיל 37. בשנים 2008–2010 שימש כעוזר מאמן בלוס אנג'לס גלאקסי. משמש כיום כפרשן כדורגל.
צ'אפל היל

| --- | --- |
דגל צ'אפל היל
רחוב פרנקלין במרכז העיירה
רחוב פרנקלין במרכז העיירה
 מדינה:  ארצות הברית ארצות הברית
 מדינה:  קרוליינה הצפונית קרוליינה הצפונית
 מחוז:  דרהאם, אורנג'
 ראש העיר:  ג'סיקה אנדרסון
 שפה רשמית:  אנגלית 
 תאריך ייסוד:  1793
 שטח:  55.254584 קמ"ר
 גובה:  148 מטרים
 אוכלוסייה:  ‏
  ‑ בעיירה:  61,960 (1 באפריל 2020)
 קואורדינטות:  35°55′38″N 79°02′21″W﻿ / ﻿35.92722°N 79.03917°W﻿ / 35.92722; -79.03917
 אזור זמן:  UTC-5
 
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה צ'אפל היל(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה צ'אפל היל(למפת קרוליינה הצפונית רגילה) ראלי שארלוט פאייטוויל וילמינגטון גרינוויל וירג'יניה טנסי קרוליינה הדרומית  ג'ורג'יה האוקיינוס האטלנטי צ'אפל היל(למפת קרוליינה הצפונית מוגדלת) ראלי שארלוט פאייטוויל וילמינגטון גרינוויל וירג'יניה טנסי קרוליינה הדרומית  ג'ורג'יה האוקיינוס האטלנטי צ'אפל היל   tabBackground:;tabBorder:#aaa;defaultTab:0;
 
צ'אפל היל (באנגלית: Chapel Hill) היא עיירה ששוכנת במחוזות דרהם קרוליינה הצפונית (אנ') ואורנג', קרוליינה הצפונית (אנ') בקרוליינה הצפונית, ארצות הברית.
צ'אפל היל יחד עם עיר הבירה ראלי והעיר דרהם מהווים את פינותיו של משולש המחקר (אנ') שבו נמצאות שלוש אוניברסיטאות מחקר מרכזיות: אוניברסיטת המדינה של קרוליינה הצפונית, אוניברסיטת דיוק ואוניברסיטת קרוליינה הצפונית בצ'אפל היל.
מיקום וגאוגרפיה

צ'אפל היל ממוקמת בפינה הדרום מזרחית של מחוז אורנג', כאשר חלק קטן משתרע מזרחה לתוך מחוז דורהאם. לפי הלשכה למפקד האוכלוסין של ארצות הברית, שטחה הכולל של העיירה משתרע על 21.75 מילים רבועים (56.3 קילומטרים רבועים), מתוכם 21.60 מילים רבועים (55.9 קילומטרים רבועים) - שטח יבשתי ו 0.15 מילים רבועים (0.39 קילומטרים רבועים) (0.69% מהשטח הכולל) הוא מקווי מים.
היסטוריה > עד שנת 1800

האינדיאנים של אוקאניצ'י (אנ') חיו באזור שצפונית לצ'אפל היל, לפני ההתיישבות האירופית.
בשנת 1753 התיישב באזור ויליאם בארבי (William Barbee) שהגיע מווירג'יניה, שנפטר ב-1758, אך משפחתו נשארה במקום. אחד משמונת ילדיו, כריסטופר בארבי (Christopher Barbee) היה תורם חשוב לקהילה ולאוניברסיטת צפון קרוליינה שנוסדה ב-1789.
היסטוריה > ייסוד העיירה

היישוב התפתח סביב אוניברסיטת צפון קרוליינה. העיירה נוסדה בשנת 1793 והוכרזה רשמית ב-1851. הרחוב הראשי שלה, רחוב פרנקלין (Franklin Street) נקרא לזכרו של הנשיא בנג'מין פרנקלין.
היסטוריה > מלחמת אזרחים

כמחצית מתושבי העיירה היו אפרו אמריקאים, רובם עבדים. באפריל 1865, במהלך מלחמת האזרחים, נכבש כל האזור על ידי כוחות "מדינות האיחוד", הצפוניים.
היסטוריה > עידן שוויון זכויות האזרח

ב-1969, רוב התושבים היו "לבנים" והם בחרו את הווארד נתנאל לי (אנ'), אפרו-אמריקאי, לראשות העיר. זו הייתה העירייה הראשונה, בדרום ארצות הברית שבחרה ראש עיר אפרו-אמריקאי.
דמוגרפיה

| התפתחות האוכלוסייה> מפקד | התפתחות האוכלוסייה> אוכלוסייה | התפתחות האוכלוסייה>  | התפתחות האוכלוסייה> %± |
| --- | --- | --- | --- |
| 1880 | 831 |  | — |
| 1890 | 1,017 |  | 22.4% |
| 1900 | 1,099 |  | 8.1% |
| 1910 | 1,149 |  | 4.5% |
| 1920 | 1,483 |  | 29.1% |
| 1930 | 2,699 |  | 82.0% |
| 1940 | 3,654 |  | 35.4% |
| 1950 | 9,177 |  | 151.1% |
| 1960 | 12,573 |  | 37.0% |
| 1970 | 26,199 |  | 108.4% |
| 1980 | 32,421 |  | 23.7% |
| 1990 | 38,719 |  | 19.4% |
| 2000 | 48,715 |  | 25.8% |
| 2010 | 57,233 |  | 17.5% |
| 2020 | 61,960 |  | 8.3% |
| 2023  (הערכה) | 62,043 |  | 8.4% |
U.S. Decennial Census 2020
דמוגרפיה > מפקד 2020

נכון למפקד שנערך בשנת 2020, התגוררו בעיירה 61,960 נפשות ב־20,369 משקי בית ו-10,552 משפחות.
| גזע | מספר | אחוזים |
| --- | --- | --- |
| לבן (לא היספני) | 38,678 | 62.42% |
| אסייתי | 9,275 | 14.97% |
| אפרו-אמריקאי (לא היספני) | 5,848 | 9.44% |
| היספני או לטיני | 4,734 | 7.64% |
| אחר/מעורב | 3,255 | 5.25% |
| יליד אמריקאי | 151 | 0.24% |
| מאיי הפסיפיק | 19 | 0.03% |
| סך הכל | 61,960 |  |
ממשל

את העיירה מנהלת מועצה מנהלת (אנ') הקהילה בוחרת ראש עיר ו-8 חברי מועצה. ראשי ערים מכהנים בתקופת כהונה של שנתיים, וחברי המועצה מכהנים בתקופת כהונה של ארבע שנים. הבחירות לעיירה מתקיימות בנובמבר של שנים אי-זוגיות. ראשת העיר הנוכחית היא ג'סיקה אנדרסון (אנ').
העיירה אימצה את דגלה בשנת 1990. הכחול מייצג את העיירה ואת אוניברסיטת צפון קרוליינה (שצבעיה הם כחול ולבן), הירוק מייצג מודעות סביבתית וה"נוף העירוני" מייצג "תחושה של בית, חברים וקהילה".
החותם של העיירה, מאז שנות ה-30 של המאה ה-20, מתאר את אתנה, אלת החוכמה היוונית ומגינת הערים. לאחר שנעשו מספר תיקונים, מאז 2005, החותם משמש גם כלוגו העיר.
הערות שוליים

1 2  I. Randolph Daniel, Jr, [https://www.rla.unc.edu/Publications/pdf/TechRep/TechRep23.pdf A PRELIMINARY ARCHAEOLOGICAL SURVEY AND ASSESSMENT
OF THE MEADOWMONT PROPERTY, THE UNIVERSITY OF NORTH
CAROLINA AT CHAPEL HILL], Research Laboratories of Anthropology University of North Carolina, Chapel Hill Technical Report No. 23, May 1996
↑  "Barbee Cemetery Historical Marker". Hmdb.org (באנגלית). נבדק ב-2023-02-04.
↑  History and Traditions, The University of North Carolina at Chapel Hill (באנגלית אמריקאית)
↑  "Fun Facts About Chapel Hill and UNC". Chapel Hill/Orange County Visitors Bureau. 2008. אורכב מ-המקור ב-28 ביוני 2011. נבדק ב-16 מאי 2024. {{cite web}}:  (עזרה)
↑  "AGENDA #4c". Townhall.townofchapelhill.org. נבדק ב-16 מאי 2024.
↑  Andrea Wuerth. "WHEN THE CONFEDERACY LOST CHAPEL HILL – The Marian Cheek Jackson Center" (באנגלית). נבדק ב-16 מאי 2024.
↑  "Civil War · A Nursery of Patriotism: the University at War, 1861-1945 · UNC Libraries". Exhibits.lib.unc.edu. נבדק ב-16 מאי 2024.
↑  Nicholas Graham (2004). "This Month in North Carolina History". UNC University Libraries. אורכב מ-המקור ב-4 בנובמבר 2011. נבדק ב-16 מאי 2024. {{cite web}}:  (עזרה)
1 2  "Quick Facts Census".
↑  "Census of Population and Housing". Census.gov. נבדק ב-4 ביוני 2015. {{cite web}}:  (עזרה)
↑  "Explore Census Data". data.census.gov. נבדק ב-16 מאי 2024.
↑  Stasio, Frank (5 בנובמבר 2014). "Chapel Hill's First Openly-Gay Mayor Reflects On His Home". WUNC (FM). נבדק ב-16 יוני 2024. {{cite news}}:  (עזרה)
↑  "MINUTES OF A MEETING OF THE MAYOR AND COUNCIL OF THE TOWN OF CHAPEL HILL, NORTH CAROLINA, MONDAY, SEPTEMBER 24, 1990 AT 7:30 pm". Town Hall. 24 בספטמבר 1990. נבדק ב-16 מאי 2024. {{cite web}}:  (עזרה)
↑  "Resolution to Update Town Seal". Town of Chapel Hill. 11 באפריל 2005. נבדק ב-16 מאי 2024. {{cite web}}:  (עזרה)
↑  "Town Logo and Seal". Town of Chapel Hill. נבדק ב-16 מאי 2024.
| דגל קרוליינה הצפונית מדינת קרוליינה הצפונית |
| --- | --- | --- |
| בירת המדינה | ראלי |  |
| אזורים גאוגרפיים | מישור חוף האוקיינוס האטלנטי • המטרופולין של שארלוט • הרי בלו רידג' • הרי סמוקי |  |
| היישובים הגדולים ביותר | שארלוט • ראלי • גרינסבורו • דרהאם • וינסטון-סיילם • פאייטוויל • קרי • וילמינגטון • היי פוינט • גרינוויל • אשוויל • קונקורד • גאסטוניה • ג'קסונוויל • צ'אפל היל • רוקי מאונט • ברלינגטון • וילסון • האנטרסוויל • קאנאפוליס |  |
| נושאים נוספים | מחוזות • סמלים • היסטוריה • דמוגרפיה • יהדות קרוליינה הצפונית |  |
| --- | --- |
בקרת זהויות :  NLI: 987007552524505171  GND: 4204631-2  LCCN: n79118905  MusicBrainz: ca61a254-6d4e-45c1-89d2-a22f5cc158f8  NARA: 10042929  NKC: ge1200853  SUDOC: 196826608  VIAF: 128995794   WorldCat (עם VIAF): 128995794
קורה (פיסול)
ראו גם

הגבירה מאוסר
קורוס
פיסול יווני
אמנות יוון העתיקה
הערות שוליים

↑  מיכאל אבי-יונה, תולדות האמנות הקלאסית, מוסד ביאליק, 2004, עמ' 40.
↑  ראו: ציונה גרוסמק, "התפתחות דמות האישה בפיסול", "בדמות עכביש היא טווה את חוטיה"... דימוי האישה ביוון הקדומה, הוצאת משרד הביטחון, תל אביב, 2001, עמ' 76–77.
↑  ציונה גרוסמק, "התפתחות דמות האישה בפיסול", "בדמות עכביש היא טווה את חוטיה"... דימוי האישה ביוון הקדומה, הוצאת משרד הביטחון, תל אביב, 2001, עמ' 75-76.
↑  ראו: ציונה גרוסמק, "התפתחות דמות האישה בפיסול", "בדמות עכביש היא טווה את חוטיה"... דימוי האישה ביוון הקדומה, הוצאת משרד הביטחון, תל אביב, 2001, עמ' 77–78.
↑  כינוי אחר לפסל הוא "אמה העליזה".
↑  מיכאל אבי-יונה, תולדות האמנות הקלאסית, מוסד ביאליק, 2004, עמ' 65.
| --- | --- |
בקרת זהויות :  NLI: 987007545966105171  GND: 4165306-3  LCCN: sh85073006
קובי גיסין

אין תמונה חופשית
יעקב (קובי) גיסין (נולד בשנת 1934) הוא איש חינוך ישראלי, מייסד ומנהל בית הספר הניסויי הפתוח אבשלום  בראשון לציון.
ביוגרפיה

נולד בראשון לציון, בנו של אבשלום גיסין ונכדם של אריה לייב גיסין ויעקב מרדכי זינגר, מאנשי העלייה הראשונה ומראשוני ראשון לציון. למד בבית הספר חביב בראשון לציון. שירת כנגן בתזמורת צה"ל, ולאחר שחרורו ניגן בתזמורת האופרה הישראלית.
בוגר אוניברסיטת תל אביב בחינוך, ספרות ופילוסופיה. כמו כן למד באוניברסיטת דבלין. בתקופת שהותו בדבלין ניהל את בית הספר היהודי המקומי.
לאחר שובו ארצה ייסד וניהל את בית הספר התיכון אריאל בראשון לציון, ולאחר מכן ניהל את בית הספר ויצו ברחובות.
ייסד וניהל את בית הספר הניסויי הפתוח אבשלום בראשון לציון. אשתו, שמואלה, עבדה לצדו כיועצת. לאחר פרישתו המשיך לעבוד בו בהתנדבות. בשנת 2002 פרסם את הספר "הדיאלוג הממריץ בחתירה לאוטונומיה של התלמיד", שבו פרס את משנתו החינוכית.
רכש ספינה ונתן לה את השם "Open School", והפליג בה מסביב לעולם.
בשנת 2011 פרסם את הספר "ארקה-יוסקה-ארקה" על קורות משפחות גיסין-זינגר בראשון לציון.
כיהן כנשיא בני ברית בראשון לציון.
פרסומיו

הדיאלוג הממריץ: בחתירה לאוטונומיה של התלמיד, ראשון לציון: גלים, 2002.
צמד חמד (סדרת טלוויזיה)

צמד חמד (בערבית: نان وليلي - נאן ולילי) היא סדרת טלוויזיה מונפשת קטארית בהנפשה ממוחשבת לילדים, בקטאר הסדרה שודרה בערוץ ערבי בשם ברעם (Baraem) בשנת 2009, בישראל בדיבוב לעברית הסדרה שודרה בערוץ לולי, הסדרה בת 4 עונות ו 300 פרקים באורך 4 דקות, שיר הפתיחה בדיבוב העברי בוצע על ידי נורית בנאי קורן.
| --- | --- |

 סוגה:  ילדים
 מדבבים בעברית:  נורית בנאי קורן
 ארץ מקור:  קטאר קטאר
 שפות:  ערבית
 מספר עונות:  4
 מספר פרקים:  300
 הפקה
 אורך פרק:  4 דקות
 שידור
 רשת שידור:  ברעם
 רשת שידור בישראל:  ערוץ לולי
 תקופת שידור מקורית:  2009–הווה
עלילה

רן ולילי הם שני אחים ממוצא קטארי הגרים בארמון בלב מדבר, בכל פרק הם מלמדים את הצופים משהו בנושא כלשהו כגון: מספרים, צבעים, אהבה במשפחה, צורות, חיות ועוד.
דמויות

רן (نان): ילד ממוצא קטארי, אחיה של לילי.
לילי (ليلي): ילדה ממוצאת קטארי, אחותו של רן.
מדבבים

| שם הדמות | מדבב\ת בעברית |
| --- | --- |
מספר (נקבה): נורית בנאי קורן
צ'ימני סוויפס

|  נתונים גאוגרפיים |
| --- | --- |
 מיקום:  חלקו הצפוני של מפרץ סיטי איילנד בניו יורק
 קואורדינטות:  40°51′46.09″N 73°47′1.88″W﻿ / ﻿40.8628028°N 73.7838556°W﻿ / 40.8628028; -73.7838556
 נתונים מדיניים
 מדינה:  ארצות הברית ארצות הברית
  (למפת ניו יורק מוגדלת) מנהטן הברונקס ברוקלין קווינס סטטן איילנד  ניו ג'רזיצ'ימני סוויפס(למפת ניו יורק רגילה) מנהטן הברונקס ברוקלין קווינס סטטן איילנד  ניו ג'רזיצ'ימני סוויפס
 
איי צ'ימני סוויפס (באנגלית: Chimney Sweeps Islands) הם שני איונים המצויים בחלקו הצפוני של מפרץ סיטי איילנד בעיר ניו יורק. אלה הם חלק מקבוצה של 20 איים שנמצאים בגבולות מחוז ברונקס המכונים "אבני המדרגות של השטן". על פי הפולקלור, על פי ההערכה, "אבני הצעד של השטן" נוצרו במהלך התכתשות בין שבט מקומי לשטן. בכל פעם שהשטן הניח את כף רגלו למים, הגיחה אדמת אדמה קטנה. האיים מהווים את ההפרדה בין מפרץ סיטי הרבור למפרץ פלהם, והם מהווים חלק מסלע היסוד עליו בנויה העיר ניו יורק.
מקור השם

מקורו של שם האיים "איי מטאטאי הארובות" אינו ידוע. אגדה אורבנית מספרת שהאי נקנה על ידי מנקה ארובות שהתעשר, אולם ככל הנראה שם האיים מקורו בצורתם, הדומה לצורת המטאטא של מנקה הארובות.
בעלי חיים

האיים מהווים חלק מפארק מפרץ פלהם ומנוהלים על ידי מחלקת הפארקים והפנאי של העיר ניו יורק.
באיים קיני שחפים וכן קיני אנפה כחולה.
הערות שוליים

↑  nicholas reale, Abandoned NYC: Chimney Sweeps Island & High Island of The Devil’s Stepping Stones in the Bronx, untapped new york
קיושי איטו

זהו שם יפני; שם המשפחה הוא .
| --- | --- |

קיושי איטו בשנת 1970
 לידה:  7 בספטמבר 1915 Hokusei-cho-ageki, Inabe, יפן 
 פטירה:  10 בנובמבר 2008 (בגיל 93) קיוטו, יפן 
 שם לידה:  伊藤 清 
 ענף מדעי:  מתמטיקה
 מקום מגורים:  יפן יפן
 מקום לימודים:  אוניברסיטת טוקיו (1938)  אוניברסיטת טוקיו (1945) 
 מנחה לדוקטורט:  Shokichi Iyanaga 
 מוסדות:  אוניברסיטת נגויה (1943–1952)  אוניברסיטת קורנל (1969–1975)  אוניברסיטת גקושואין (1979–1985)  Statistics Japan (1939–1943)  אוניברסיטת אורהוס (1966–1969)  אוניברסיטת קיוטו (1952–1954)  המכון למחקר מתקדם (1954–1956)  אוניברסיטת קיוטו (1956–1979) 
 תלמידי דוקטורט:  Shinzō Watanabe, Roy King, Makiko Nisio, Takeyuki Hida, Murali Rao, Jørgen Hoffman-Jørgensen 
 פרסים והוקרה:  מסדר התרבות (2008)  פרס וולף למתמטיקה (1987)  פרס קרל פרידריך גאוס (2006)  פרס אשאסי (1978)  פרס ההצטיינות בתרבות (2003)  פרס קיוטו למדעים בסיסיים (1998)  פרס האימפריה של האקדמיה היפנית (1978) 
 תרומות עיקריות
 פתרון משוואה דיפרנציאלית סטוכסטית - הלמה של איטו
 
קיושי איטו (ביפנית: 伊藤 清; ‏7 בספטמבר 1915 – 10 בנובמבר 2008) היה מתמטיקאי יפני.
ביוגרפיה

קיושו איטו למד מתמטיקה באוניברסיטת טוקיו שם קיבל דוקטורט ב-1945. הוא נמשך לתורת ההסתברות בעיקר לעבודתם של אנדריי קולמוגורוב ופול לוי ופרסם ב-1940 את המאמר On the probability distribution on a compact group. ובמשך העשור הבא פיתח ופרסם את התאוריה שלו על אינטגרציה של תהליך סטוכסטי מה שידוע כאינטגרל איטו ובתאוריה כללית יותר כלמה של איטו.
ב-1952 הוא מונה לפרופסור באוניברסיטת קיוטו שם עבד עד לפרישתו ב-1979. במקביל הוא עבד באוניברסיטת אורהוס ובאוניברסיטת קורנל.
הוא זכה בפרסים רבים בהם פרס וולף במתמטיקה ב-1987, פרס קיוטו ב-1998 ובפרס קרל פרידריך גאוס על מפעל חיים ב-2006. את פרס גאוס הוא לא הגיע לקבל בגלל גילו המתקדם, את הפרס קיבלה בשמו ביתו ג'ימקו איטו פרופסור לבלשנות. באוקטובר 2008 הוענק לו אות מסדר התרבות של יפן.
קיושו איטו נפטר בנובמבר 2008, בן 93 במותו.
קורה ברלינר

| --- | --- |
אין תמונה חופשית
 לידה:  23 בינואר 1890 הנובר, הרייך הגרמני 
 פטירה:  1942 (בגיל 51 בערך) מאלי טרוסטינץ, אוסטלנד 
 מדינה:  ממלכת פרוסיה, הרייך הגרמני 
 מעסיק:  Reich Minister of the Economy, הנציגות הארצית של יהודי גרמניה 
 
קורה ברלינר (בגרמנית: Cora Berliner; נולדה ב-23 בינואר 1890 בהנובר, נרצחה ב-1942, ככל הנראה במאלי טרוסטינץ) הייתה כלכלנית ואשת מדעי החברה, וקורבן של המשטר הנאצי. היא הייתה חלוצה בפיתוח מושגים של עבודה סוציאלית.
חייה

ברלינר הייתה הילדה החמישית והצעירה של מנהל בית הספר היהודי להכשרה עסקית, מנפרד ברלינר.
לאחר לימודיה כתלמידה חיצונית בבית ספר תיכון לבנים, למדה מתמטיקה, מדעי המדינה ומדעי החברה באוניברסיטת ברלין ובאוניברסיטת היידלברג, וסיימה את לימודיה ב-1916 בהצטיינות. נושא עבודת הגמר שלה היה "ארגון הנוער היהודי בגרמניה: תרומה לסיווג טיפול בנוער ותנועת הנוער". משנת 1919 עבדה עבור השלטון העירוני בברלין-שנברג, ובשנים 1910–1924 הייתה סגנית איגוד מועדוני הנוער היהודי, בו הייתה מאוחר יותר מנהלת עסקים ומנהלת ביצוע בהיידלברג. שם הרצתה בנושא "העובדת הסוציאלית בעירייה" ב-1918. ב-1919 הפכה לעובדת מדינה במשרד הכלכלה, לחברת מועצה ב-1923 ואחת מראשות משרד הכלכלה ב-1923.
ב-1927 נסעה ללונדון כיועצת למחלקה הכלכלית של שגרירות גרמניה. ב-1930 הפכה לפרופסור לכלכלה במכון להוראת עסקים בברלין. ב-1933 איבדה את תפקידה בשירות המדינה והייתה לחברת חובה בהתאחדות הארצית של היהודים בגרמניה, שם הפכה לראש המחלקה להגירה, מפקחת על הכשרת מורים וסגנית יו"ר הסתדרות הנשים היהודיות. היא דחפה להקמת מוסד להכשרת גננות יהודיות ולרפורמה חברתית ולקביעת עבודה סוציאלית כדיסציפלינה אקדמית, במודל של אליס סלומון.
בקיץ 1939 ביקרה ברלינר בשוודיה על מנת לסייע למנהיגים היהודים המקומיים לנהל משא ומתן עם השלטונות השוודים לשם קליטת פליטים יהודים נוספים מגרמניה הנאצית וכן לארגן מחנה פליטים בשוודיה. עם זאת, חזרה לעבודתה בגרמניה לפני 25 ביולי, כאשר פג תוקף הוויזה השוודית שלה.
ב-26 ביוני 1942 גורשה למינסק עם עובדים נוספים של ההתאחדות הארצית. מעט ידוע על ימיה האחרונים, אך ככל הנראה נרצחה במאלי טרוסטינץ. אבן זיכרון מנציחה את חייה בבית העלמין היהודי בהנובר. חלק מהמסמכים שלה כלולים בארכיון אידה זלה (Ida-Seele-Archive).
רחוב ליד אנדרטת השואה בברלין-מיטה נקרא על שמה, וכך גם שביל רגלי בין בית האופרה של האנובר לאנדרטה לזכר השואה.
ברלינר לא נישאה ולא היו לה ילדים, אבל יש לה קרובי משפחה, כולל 21 נינים ואחיינים בארצות הברית.
כתבים

The Organization of the Jewish Youth in Germany: a Contribution to the Classification of Jewish Aid and Jewish Movements. Online Version
Women's Emigration, in "Jewish News" 1939, Nr. 56 (July 14, 1939, pg. 2). Online version
הערות שוליים

↑  Rudberg, Pontus, The Swedish Jews and the Holocaust, Abingdon & New York 2017, pp. 125-129.
↑  Schröter, Lorenz (13 בפברואר 2020). ""Klaras Schrank" …Auf der Suche nach den Erben von NS-Raubkultur (Klara's Closet" ... In search of the heirs of Nazi loot)". radiohoerer. Dlf/NDR 2020. {{cite web}}:  (עזרה)
| --- | --- |
בקרת זהויות :  NLI: 987007311819005171  CiNii: DA16035558  GND: 118153862  ISNI: 0000 0000 6676 6341  LCCN: n85256886  NTA: 132987368  SNAC: w6j25bvq  VIAF: 37706115   WorldCat (עם VIAF): 37706115 
אבן נגף לזכר קורה ברלינר, רחוב אסמר (Emser Straße) 37, ברלין-וילמרסדורף
רחוב קורה ברלינר, ברלין
צ'יפטלי (כלי נגינה)

צ'יפטלי (באלבנית: çifteli) הוא כלי נגינה בעל שני מיתרים שמקורו באלבניה, אך נהוג להשתמש בו גם בקוסובו. יש הסוברים שהגרסה המוקדמת הראשונה של כלי נגינה דומה בעל שני מיתרים הגיעה מטורקיה וממנו התפתחה הגרסה האלבנית.
מרבית השימוש בכלי, בעל הצליל הגבוה, נעשה באירועים תרבותיים שונים, בחגים ואף בחתונות אלבניות. רבים משירי העם האלבנים מבוססים על תאום בין הצ'יפטלי לשירה.
אטימולוגיה

מקור המילה צ'יפטלי הוא מהשפה האלבנית: צ'יפט זה כפול ואילו טל הוא מיתר.
צ'יפטלי ולאומיות אלבנית

הצ'יפטלי נבנה לרוב בעבודת יד והוא נחשב לכלי הנגינה הלאומי של אלבניה, ולפיכך החלק הרחב שלו, באזור הפריטה, מעוטר לרוב בסמלה הלאומי של אלבניה.
כיום הצ'יפטלי פופולרי מאוד באלבניה וילדים רבים לומדים לנגן בו כבר מגיל צעיר.
קובי בראון

| --- | --- |

 לידה:  1 בינואר 2000 (בן 24) האנטסוויל, אלבמה, ארצות הברית
 עמדה:  קלע, סמול פורוורד
 גובה:  2.01 מטרים
 מספר:  21
 מכללה:  אוניברסיטת מיזורי (2019–2023)
 דראפט:  בחירה מספר 30, 2023 לוס אנג'לס קליפרס
 קבוצות כשחקן
 2023–:  לוס אנג'לס קליפרס
 
קובי בראון (באנגלית: Kobe Brown; נולד ב-1 בינואר 2000) הוא כדורסלן אמריקאי המשחק בעמדות הקלע והסמול פורוורד בלוס אנג'לס קליפרס.
קריירה

בראון נולד בהאנטסוויל, אלבמה, לאב כדורסלן עבר ומאמן כדורסל, ונקרא על שם קובי בראיינט. הוא שיחק כדורסל בתיכון מקומי, בו שימש אביו כמאמן קבוצת הכדורסל, ושיחק לצד אחיו. לאחר התיכון בחר לשחק עבור קבוצת הכדורסל של אוניברסיטת מיזורי. בעונתו הראשונה באוניברסיטה קלע 5.8 נקודות והוסיף 3.7 ריבאונדים בממוצע למשחק, בעונתו השנייה העמיד ממוצעים של 8 נקודות ו-6.2 ריבאונדים למשחק, בעונתו השלישית העמיד ממוצעים של 12.5 נקודות, 7.6 ריבאונדים ו-2.5 אסיסטים למשחק ובעונתו האחרונה העמיד ממוצעים של 15.8 נקודות, 6.4 ריבאונדים ו-2.5 אסיסטים ב-29.5 דקות למשחק.
ב-23 באפריל 2023 הכריז כי יתמודד בדראפט 2023 ב-NBA. בדראפט נבחר בבחירה ה-30 על ידי לוס אנג'לס קליפרס, חתם על חוזה בקבוצה ב-3 ביולי והצטרף לסגל הקבוצה לליגת הקיץ של ה-NBA.
הערות שוליים

↑  ClutchPoints, ציוץ בטוויטר, באתר Twitter, ‏15 ביולי 2023
↑  Kobe Brown talks about his freshman year at Missouri, rocketcitynow.com, ‏1:03 PM CDT April 2, 2020 (באנגלית אמריקאית)
↑  In-state 4-star G/F Kobe Brown signs with SEC team, al, ‏2018-11-14 (באנגלית)
↑  Lee's Kobe Brown is the Huntsville boys basketball POTY, al, ‏2019-03-19 (באנגלית)
↑  BREAKING: A&M basketball lands versatile forward in Kobe Brown, 247Sports (באנגלית)
↑  Texas A&M signee, Lee-Huntsville star Brown decommits, al, ‏2019-03-20 (באנגלית)
↑  Briar Napier, A look at Missouri men's basketball's 2020-21 roster as it stands, Columbia Missourian, ‏2020-03-15 (באנגלית)
↑  Nate Marcus, Junior forward Kobe Brown is ready to be a leader, Columbia Missourian, ‏2021-06-18 (באנגלית)
↑  Dave Matter, Kobe Brown returns as 'anchor' for Mizzou's remodeled roster, STLtoday.com, ‏2022-05-10 (באנגלית)
↑  Stephanie Southey, KOMU 8 Digital Content Editor, Kobe Brown earns first-team all-SEC honors, KOMU 8, ‏2023-03-07 (באנגלית)
↑  Adeen Rao, Kobe Brown declares for NBA Draft while retaining his final year of eligbility, Rock M Nation, ‏2023-04-23 (באנגלית)
↑  Clippers build depth by selecting Kobe Brown, Jordan Miller in NBA draft, Los Angeles Times, ‏2023-06-23 (באנגלית אמריקאית)
↑  Clippers Sign First-Rounder Kobe Brown, Hoops Rumors, ‏2023-07-03 (באנגלית אמריקאית)
↑  Paolo Songco, Clippers Rookie Drops Kobe Bryant Confession After 35-Point Explosion In NBA Summer League, ClutchPoints, ‏2023-07-14 (באנגלית)
↑  Jack Deignan, Clippers' Biggest Concern About Kobe Brown After 2023 NBA Summer League Performance, ClutchPoints, ‏2023-07-19 (באנגלית)